
98 DR.30.10.2008 
 

Dato' Chor Chee Heung:  Yang Berhormat Muar mencadangkan supaya pelatih-
pelatih yang telah dibebaskan dari pusat-pusat serenti diberikan peluang pekerjaan dalam 
sektor perladangan dan kerajaan mewujudkan satu pilot project supaya masyarakat dapat 
menerima semula golongan ini agar dapat mengelakkan mereka kembali menagih dadah. 

Tuan Yang di-Pertua, pada masa ini terdapat bekas-bekas penagih dadah yang 
benar-benar pulih dan terpilih diambil oleh AADK, Agensi Anti Dadah Kebangsaan untuk 
bekerja di pusat-pusat serenti.  Pejabat AADK negeri, daerah dan pusat khidmat AADK 
semua ini dapat membuka peluang kepada mereka ini.  Mereka diambil bekerja sebagai 
pembimbing rakan sebaya yang bekerja secara aktif bersama-sama dengan pegawai dan 
kakitangan AADK di dalam menjalankan program pencegahan, rawatan dan pemulihan di 
mana mereka ditempatkan.  Agensi Anti Dadah Kebangsaan mengambil maklum dan akan 
mengkaji cadangan Yang Berhormat untuk memberikan peluang pekerjaan dalam sektor 
perladangan seperti bekas pelatih yang telah pun dibebaskan. 

Tuan Yang di-Pertua, setakat ini adalah penjelasan yang dapat saya berikan 
mengenai isu-isu yang telah dibangkitkan sepanjang tempoh perbahasan.  Saya berharap 
daripada penjelasan tersebut ianya dapat menjawab semua soalan yang telah pun 
dibangkitkan oleh Ahli Yang Berhormat.  Saya juga ingin menyatakan di sini bahawa 
Kementerian Dalam Negeri akan sentiasa mengambil perhatian ke atas pandangan, 
cadangan, usul yang bernas yang telah diutarakan oleh Ahli-ahli Yang Berhormat di Dewan 
yang mulia ini.  Sekian, terima kasih. 
 
6.24 ptg. 

Menteri Perdagangan Antarabangsa dan Industri [Tan Sri Haji Muhyiddin bin 
Haji Mohd. Yassin]:  Terima kasih Tuan Yang di-Pertua.  Terlebih dahulu saya ingin 
mengucapkan terima kasih kepada Ahli-ahli Yang Berhormat yang telah pun menyentuh 
isu-isu berkaitan dengan bidang kuasa Kementerian Perdagangan Antarabangsa dan 
Industri semasa perbahasan Rang Undang-undang Perbekalan 2009.  Izinkan saya 
memberikan jawapan ke atas perkara-perkara yang telah pun dibangkitkan. 

Ahli Yang Berhormat dari Permatang Pauh, Yang Berhormat Kuala Selangor, Yang 
Berhormat Gombak, dan Yang Berhormat Indera Mahkota membangkitkan isu berkenaan 
kejatuhan daya saing Malaysia berbanding negara jiran seperti Thailand, China dan 
Vietnam dalam usaha menarik pelabur asing dengan izin FDI ke dalam negara.   

Tuan Yang di-Pertua, mengikut kajian dengan izin, Institute Management of 
Development (IMD) dalam laporan World Competitiveness Yearbook 2008 kedudukan daya 
saing Malaysia telah pun meningkat tempat ke-19 berbanding tempat ke-23 pada tahun 
sebelumnya di kalangan 55 ekonomi dan komponen yang terlibat adalah seperti berikut: 

(i) Kategori prestasi ekonomi kedudukannya ialah nombor 8.   

(ii) Kecekapan kerajaan 19.   

(iii) Kecekapan perniagaan 14.   

(iv) Infrastruktur 25. 

Berdasarkan laporan tersebut kedudukan Malaysia adalah lebih baik daripada 
Thailand yang ke-27, China berada di kedudukan yang ke-17.  Bagi memastikan Malaysia 
terus berdaya saing dalam menarik pelaburan asing khususnya dalam sektor perkilangan 
dan perkhidmatan, pelbagai langkah telah pun dilaksanakan.  Ini termasuklah: 

(i) mengurangkan kadar cukai korporat kepada 26% pada tahun 
2008 dan seterusnya 25% pada tahun 2009; 

(ii) menubuhkan Jawatankuasa Kabinet Mengenai Pelaburan 
(JKMP) dan Jawatankuasa Tertinggi Galakan Istimewa (JTGI) 
bagi memberikan insentif lebih khusus yang lebih menarik bagi 
pelaburan yang memberikan impak tinggi kepada negara; 

(iii) menganjurkan pelbagai program penggalakan pelaburan 
termasuk misi perdagangan dan pelaburan serta misi projek 
spesifik ke negara sumber pelaburan asing; 



Dato' Chor Chee Heung: Yang Berhormat Muar mencadangkan supaya pelatih- pelatih yang telah dibebaskan dari pusat-pusat serenti diberikan peluang pekerjaan dalam sektor perladangan dan kerajaan mewujudkan satu pilot project supaya masyarakat dapat menerima semula golongan ini agar dapat mengelakkan mereka kembali menagih dadah. Tuan Yang di-Pertua, pada masa ini terdapat bekas-bekas penagih dadah yang benar-benar pulih dan terpilih diambil oleh AADK, Agensi Anti Dadah Kebangsaan untuk bekerja di pusat-pusat serenti. Pejabat AADK negeri, daerah dan pusat khidmat AADK semua ini dapat membuka peluang kepada mereka ini. Mereka diambil bekerja sebagai pembimbing rakan sebaya yang bekerja secara aktif bersama-sama dengan pegawai dan kakitangan AADK di dalam menjalankan program pencegahan, rawatan dan pemulihan di mana mereka ditempatkan. Agensi Anti Dadah Kebangsaan mengambil maklum dan akan mengkaji cadangan Yang Berhormat untuk memberikan peluang pekerjaan dalam sektor perladangan seperti bekas pelatih yang telah pun dibebaskan. Tuan Yang di-Pertua, setakat ini adalah penjelasan yang dapat saya berikan mengenai isu-isu yang telah dibangkitkan sepanjang tempoh perbahasan. Saya berharap daripada penjelasan tersebut ianya dapat menjawab semua soalan yang telah pun dibangkitkan oleh Ahli Yang Berhormat. Saya juga ingin menyatakan di sini bahawa Kementerian Dalam Negeri akan sentiasa mengambil perhatian ke atas pandangan, cadangan, usul yang bernas yang telah diutarakan oleh Ahli-ahli Yang Berhormat di Dewan yang mulia ini. Sekian, terima kasih. 6.24 ptg. Menteri Perdagangan Antarabangsa dan Industri [Tan Sri Haji Muhyiddin bin Haji Mohd. Yassin]: Terima kasih Tuan Yang di-Pertua. Terlebih dahulu saya ingin mengucapkan terima kasih kepada Ahli-ahli Yang Berhormat yang telah pun menyentuh isu-isu berkaitan dengan bidang kuasa Kementerian Perdagangan Antarabangsa dan Industri semasa perbahasan Rang Undang-undang Perbekalan 2009. Izinkan saya memberikan jawapan ke atas perkara-perkara yang telah pun dibangkitkan. Ahli Yang Berhormat dari Permatang Pauh, Yang Berhormat Kuala Selangor, Yang Berhormat Gombak, dan Yang Berhormat Indera Mahkota membangkitkan isu berkenaan kejatuhan daya saing Malaysia berbanding negara jiran seperti Thailand, China dan Vietnam dalam usaha menarik pelabur asing dengan izin FDI ke dalam negara. Tuan Yang di-Pertua, mengikut kajian dengan izin, Institute Management of Development (IMD) dalam laporan World Competitiveness Yearbook 2008 kedudukan daya saing Malaysia telah pun meningkat tempat ke-19 berbanding tempat ke-23 pada tahun sebelumnya di kalangan 55 ekonomi dan komponen yang terlibat adalah seperti berikut: (i) Kategori prestasi ekonomi kedudukannya ialah nombor 8. (ii) Kecekapan kerajaan 19. (iii) Kecekapan perniagaan 14. (iv) Infrastruktur 25. Berdasarkan laporan tersebut kedudukan Malaysia adalah lebih baik daripada Thailand yang ke-27, China berada di kedudukan yang ke-17. Bagi memastikan Malaysia terus berdaya saing dalam menarik pelaburan asing khususnya dalam sektor perkilangan dan perkhidmatan, pelbagai langkah telah pun dilaksanakan. Ini termasuklah: (i) mengurangkan kadar cukai korporat kepada 26% pada tahun 2008 dan seterusnya 25% pada tahun 2009; (ii) menubuhkan Jawatankuasa Kabinet Mengenai Pelaburan (JKMP) dan Jawatankuasa Tertinggi Galakan Istimewa (JTGI) bagi memberikan insentif lebih khusus yang lebih menarik bagi pelaburan yang memberikan impak tinggi kepada negara; (iii) menganjurkan pelbagai program penggalakan pelaburan termasuk misi perdagangan dan pelaburan serta misi projek spesifik ke negara sumber pelaburan asing;